CELEX: 32016R0277
Language: sl
Date: 2016-02-25 00:00:00
Title: Uredba Sveta (EU) 2016/277 z dne 25. februarja 2016 o spremembi Uredbe (ES) št. 765/2006 o omejevalnih ukrepih v zvezi z Belorusijo

27.2.2016   
            
            
               SL
            
            
               Uradni list Evropske unije
            
            
               L 52/22
            
         UREDBA SVETA (EU) 2016/277
   z dne 25. februarja 2016
   o spremembi Uredbe (ES) št. 765/2006 o omejevalnih ukrepih v zvezi z Belorusijo
   SVET EVROPSKE UNIJE JE –
   ob upoštevanju Pogodbe o delovanju Evropske unije in zlasti člena 215 Pogodbe,
   ob upoštevanju Sklepa Sveta 2012/642/SZVP z dne 15. oktobra 2012 o omejevalnih ukrepih v zvezi z Belorusijo (1),
   ob upoštevanju skupnega predloga visokega predstavnika Unije za zunanje zadeve in varnostno politiko ter Evropske komisije,
   ob upoštevanju naslednjega:
   
               (1)
            
            
               Uredba Sveta (ES) št. 765/2006 (2) določa zamrznitev sredstev predsednika Lukašenka in nekaterih uradnikov Belorusije, kot tudi oseb, odgovornih za hujše kršitve človekovih pravic ali izvajanje represivnih ukrepov nad civilno družbo in demokratično opozicijo, ter oseb in subjektov, ki izkoriščajo ali podpirajo režim Lukašenka, vključno zlasti z osebami in subjekti, ki režim finančno ali materialno podpirajo.
            
         
               (2)
            
            
               Zamrznitev sredstev bi bilo treba ohraniti za štiri osebe, navedene v Prilogi I k Uredbi (ES) št. 765/2006.
            
         
               (3)
            
            
               Vse osebe in subjekti, navedeni v Prilogi IV k Uredbi (ES) št. 765/2006, za katere je bila uporaba zamrznitve sredstev začasno prekinjena, bi bilo treba črtati, prekinitev uporabe prepovedi pa bi bilo treba odpraviti.
            
         
               (4)
            
            
               Ta ukrep spada na področje uporabe Pogodbe, zato je za njegovo izvajanje potreben regulativni ukrep na ravni Unije, predvsem z namenom zagotovitve, da ga bodo gospodarski subjekti v vseh državah članicah enotno izvajali.
            
         
               (5)
            
            
               Uredbo (ES) št. 765/2006 bi bilo zato treba ustrezno spremeniti –
            
         SPREJEL NASLEDNJO UREDBO:
   Člen 1
   Uredba (ES) št. 765/2006 se spremeni:
   
               (1)
            
            
               v členu 2 se črta odstavek 6;
            
         
               (2)
            
            
               člen 8b se črta;
            
         
               (3)
            
            
               Priloga IV se črta.
            
         Člen 2
   Ta uredba začne veljati dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 25. februarja 2016
      
         
            Za Svet
         
         
            Predsednik
         
         K.H.D.M. DIJKHOFF
      
   
   
      (1)  UL L 285, 17.10.2012, str. 1.
   
      (2)  Uredba Sveta (ES) št. 765/2006 z dne 18. maja 2006 o omejevalnih ukrepih proti Belorusiji (UL L 134, 20.5.2006, str. 1).